Document ID: 31999R0502

KOMISSION ASETUS (EY) N:o 502/1999,
annettu 12 päivänä helmikuuta 1999,
tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä annetun asetuksen (ETY) N:o 2454/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (1), sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 82/97 (2), ja erityisesti sen 249 artiklan,
sekä katsoo, että
1) komission asetuksessa (EY) N:o 2454/93 (3), sellaisena kuin se on viimeksi muutettuna komission asetuksella (EY) N:o 46/1999 (4), säädetään asetuksen (ETY) N:o 2913/92 soveltamista koskevista säännöksistä,
2) passitusmenettelyiden soveltamisessa viime vuosina ilmenneet vaikeudet ovat aiheuttaneet, ja aiheuttavat edelleen, huomattavia omien varojen menetyksiä jäsenvaltioille ja yhteisölle, ja lisäksi ne uhkaavat jatkuvasti Euroopan kauppaa ja eurooppalaisia taloudellisia toimijoita,
3) tämän vuoksi on tarpeen nykyaikaistaa passitusmenettelyt, ja menettelyn tietokoneistaminen on merkittävä askel tähän suuntaan,
4) sisämarkkina-asiain neuvosto hyväksyi kokouksessaan 23 päivänä marraskuuta 1995 passitusmenettelyjen tietokoneistamisesta annetun neuvoston päätöslauselman (5); tietokoneistamisen tarve tunnustettiin yhteisön tullitoimintaa koskevan toimintaohjelman hyväksymisestä ("Tulli 2000") 19 päivänä joulukuuta 1996 tehdyssä Euroopan parlamentin ja neuvoston päätöksessä N:o 210/97/EY (6),
5) tietokoneistamista suosittelivat myös yhteisön passitusjärjestelmää käsittelevä Euroopan parlamentin väliaikainen tutkintavaliokunta (7) sekä komissio Euroopan passitusta koskevassa toimintasuunnitelmassaan (8),
6) nykyaikaiseen tietotekniikkaan ja organisaatioiden väliseen tiedonsiirtoon (EDI) perustuvien uusien tietokoneistettujen menettelyjen käyttöönoton vuoksi on mukautettava säännöksiä, jotta voidaan vastata menettelytapoihin, teknisiin näkökohtiin, turvallisuuteen ja oikeusvarmuuteen liittyviin tarpeisiin,
7) teknisiä näkökohtia, menettelytapoja ja turvallisuutta koskevien toimenpiteiden toteuttaminen on oleellisen tärkeää luotettavan ja turvallisen tietokoneistetun passitusjärjestelmän aikaansaamisen ja sen soveltamisen jatkuvuuden kannalta,
8) Euroopan parlamentti ja neuvosto hyväksyivät 24 päivänä lokakuuta 1995 direktiivin 95/46/EY (9) yksilöiden suojelusta henkilötietojen käsittelyssä ja näiden tietojen vapaasta liikkuvuudesta,
9) uuden tietokoneistetun passitusjärjestelmän käyttöönotto eri toimintavaiheissa edellyttää, että annetaan kehitystä vastaavat säännökset, ja
10) tässä asetuksessa säädetyt toimenpiteet ovat tullikoodeksikomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2454/93 seuraavasti:
1) Lisätään 341 artiklan 1 a kohta seuraavasti:
"1 a. Määrittämiensä edellytysten vallitessa ja määrittämällään tavalla sekä ottaen asianmukaisesti huomioon tullisäännöksissä vahvistetut periaatteet tulliviranomaiset voivat antaa luvan ilmoitusten tai joidenkin niissä vaadittujen tietojen toimittamiseen levykkeillä tai magneettinauhoilla tai vaihtamalla tietoja muilla samankaltaisilla tavoilla ja mahdollisuuksien mukaan koodimuotoisena."
2) Korvataan 345 artiklan 2 kohta seuraavasti:
"2. Tavaraluettelo on esitettävä niin monena kappaleena kuin tulliviranomaiset pyytävät."
3) Korvataan 346 artiklan 2 kohta seuraavasti:
"2. T1-ilmoitus on esitettävä lähtötoimipaikassa niin monena kappaleena kuin tulliviranomaiset pyytävät."
4) Korvataan 350 artiklan 1 kohta seuraavasti:
"1. Lähtötoimipaikan antaman T1-asiakirjan on seurattava tavaroiden mukana. Asiakirja voidaan tulostaa passituksesta vastaavan tietojenkäsittelyjärjestelmästä, jos siihen annetaan lupa."
5) Lisätään 350 a-350 d artikla seuraavasti:
"350 a artikla
1. Jos passitusilmoitus käsitellään lähtötoimipaikassa tietojenkäsittelyjärjestelmällä, on T1-asiakirja korvattava 350 c artiklan ensimmäisessä kohdassa mainitulla passituksen saateasiakirjalla.
2. Edellä 1 kohdassa tarkoitetussa tapauksessa lähtötoimipaikan on säilytettävä ilmoitus ja ilmoitettava tavaroiden luovutuksesta antamalla passituksesta vastaavalle passituksen saateasiakirja. Tässä tapauksessa 249 artiklaa ja 348 artiklan 2 kohtaa ei sovelleta.
350 b artikla
1. Jos tämän osaston säännöksissä viitataan kappaleisiin, ilmoituksiin tai asiakirjoihin, joilla tarkoitetaan T1-asiakirjaa, joka seuraa lähetyksen mukana yhteisön passituksessa, kyseisiä säännöksiä sovelletaan soveltuvin osin passituksen saateasiakirjaan.
2. Jos viitataan useampaan kuin yhteen asiakirjan kappaleeseen, tulliviranomaisten on annettava tarvittaessa lisäkappaleita passituksen saateasiakirjasta.
350 c artikla
1. Passituksen saateasiakirja on oltava liitteessä 45/A olevan mallin mukainen ja siinä on oltava kyseisen liitteen mukaiset tiedot.
2. Passituksen saateasiakirjaan ei saa tehdä muutoksia, lisäyksiä tai poistoja, jollei tässä asetuksessa toisin määrätä.
350 d artikla
1. Passituksen saateasiakirjaa täydennetään tarvittaessa tavaraerittelyllä, jonka on oltava liitteessä 45/B olevan mallin mukainen ja jossa on oltava kyseisen liitteen mukaiset tiedot, taikka tavaraluettelolla.
2. Passituksen saateasiakirjassa viitattu tavaraerittely tai tavaraluettelo on sen olennainen osa, eikä sitä saa erottaa asiakirjasta."
6) Korvataan 373 artiklan 2 kohta seuraavasti:
"2. Edellä 1 kohdassa tarkoitettu vakuus voi olla lähtötoimipaikassa annettava käteistalletus. Vakuus on palautettava, kun yhteisön ulkoinen passitusmenettely on päätetty lähtötoimipaikassa."
7) Korvataan 374 artikla seuraavasti:
"374 artikla
Koodeksin 199 artiklan 1 kohdassa tarkoitetun tapauksen lisäksi takaaja vapautuu sitoumuksistaan myös sen jälkeen, kun 12 kuukautta on kulunut T1-ilmoituksen kirjaamispäivästä, jolleivät lähtöjäsenvaltion tulliviranomaiset ole ilmoittaneet takaajalle, että yhteisön ulkoista passitusmenettelyä ei ole päätetty.
Jos tulliviranomaiset ovat ilmoittaneet takaajalle ensimmäisessä alakohdassa tarkoitetussa määräajassa, että yhteisön ulkoista passitusmenettelyä ei ole päätetty, tälle on myös ilmoitettava, että tämä on tai voi olla velvollinen maksamaan määrät, joista tämä vastaa kyseisen yhteisön passituksen osalta. tämän ilmoituksen on saavuttava takaajalle kolmen vuoden kuluessa T1-ilmoituksen kirjaamispäivästä. Takaaja vapautuu sitoumuksistaan myös, jollei ilmoitus saavu edellä tarkoitetussa määräajassa."
8) Lisätään 388 artiklan jälkeen seuraava teksti:
"6 a LUKU
Lisämääräyksiä, joita sovelletaan, kun tulliviranomaiset vaihtavat passitusta koskevia tietoja tietotekniikan ja tietokoneverkkojen välityksellä
1 jakso
Soveltamisala
388 a artikla
1. Tässä luvussa esitetty tietojen vaihto tulliviranomaisten välillä tapahtuu tietotekniikkaa ja tietokoneverkkoja käyttäen, sanotun kuitenkaan rajoittamatta erityisiä olosuhteita ja tarvittaessa soveltuvin osin sovellettavien yhteisön passitusmenettelyä koskevien tämän osaston säännösten soveltamista.
2. Tämän luvun säännöksiä sovelletaan ainoastaan yhteisön ulkoiseen ja sisäiseen passitusmenettelyyn.
388 b artikla
Tämän luvun määräyksiä ei sovelleta:
a) 413-441 artiklan mukaisesti rautateitse kuljetettaviin tavaroihin;
b) 444 artiklan mukaisesti ilmateitse kuljetettaviin tavaroihin;
c) meritse kuljetettaviin tavaroihin, kun sovelletaan yksinkertaistettuja menettelyjä 448 artiklan mukaisesti;
d) putkijohdoissa kuljetettaviin tavaroihin.
2 jakso
Turvallisuus
388 c artikla
1. Edellä 4 a artiklan 2 kohdassa tarkoitettujen turvallisuusvaatimusten lisäksi tulliviranomaisten on otettava käyttöön riittävät turvallisuusjärjestelyt ja pidettävä niitä yllä, jotta koko passitusjärjestelmä toimii tehokkaasti, luotettavasti ja turvallisesti.
2. Jotta edellä esitetty turvallisuuden taso voidaan varmistaa, on jokainen tiedon syöttö-, muutos- tai poistotapahtuma kirjattava siten, että siitä ilmenee käsittelyn tarkoitus, ajankohta ja sen käynnistänyt henkilö. Lisäksi alkuperäiset tai edellä kuvatulla tavalla käsitellyt tiedot on säilytettävä vähintään kolme kalenterivuotta sen vuoden lopusta, johon tieto viittaa, tai pidemmän ajan, jos muualla niin määrätään.
3. Tulliviranomaisten on valvottava säännöllisesti turvallisuutta.
4. Asianomaisten tulliviranomaisten on ilmoitettava toisilleen kaikista turvallisuuden vaarantumista koskevista epäilyistä.
3 jakso
Passitusilmoitus
338 d artikla
1. Poiketen siitä, mitä 222 artiklan 1 kohdassa säädetään, 4 a artiklan 1 kohdan a alakohdassa määriteltyjen automaattisten tietojenkäsittelymenetelmien avulla tehdyn passitusilmoituksen on oltava liitteissä 37/A ja 37/B olevien mallien mukainen ja siinä on oltava kyseisten liitteiden mukaiset tiedot.
2. Kun passitusilmoitus on tehty 388 f artiklan mukaisesti, sovelletaan 222-224 artiklaa, sanotun, kuitenkaan rajoittamatta 1 kohdan soveltamista.
388 e artikla
Tulliviranomaiset voivat sallia tavaraluetteloiden käyttämisen automaattisten tietojenkäsittelymenetelmien avulla tehtyjen passitusilmoitusten tavarankuvausosana määrittämiensä edellytysten vallitessa ja määrittämällään tavalla sekä ottaen huomioon tullisäännöksissä vahvistetut periaatteet.
4 jakso
Hyväksytyt lähettäjät
388 f artikla
1. Poiketen siitä, mitä 398 artiklassa säädetään, hyväksytyn lähettäjän on annettava passitusilmoitus lähtötoimipaikkaan ennen tavaroiden suunniteltua luovuttamista.
2. Lupa voidaan myöntää ainoastaan henkilölle, joka täyttää 399 artiklassa vahvistetut vaatimukset sekä antaessaan passitusilmoituksia ja muissa yhteyksissään tulliviranomaisiin käyttää automaattisia tietojenkäsittelymenetelmiä.
388 g artikla
Poiketen siitä, mitä 400 artiklan b kohdassa määrätään, luvassa on vahvistettava erityisesti ajankohta, johon mennessä hyväksytyn lähettäjän on annettava ilmoitus, jotta tulliviranomaiset voivat tehdä tarvittavat tarkastukset ennen tavaroiden suunniteltua luovuttamista.
5 jakso
Menettely
388 h artikla
Lähtötoimipaikan on ilmoitettava määrätoimipaikalle passitustapahtumasta viimeistään tavaroiden luovuttamisen yhteydessä käyttäen liitteissä 37/A ja 37/B määriteltyä sanomaa.
388 i artikla
1. Poiketen siitä, mitä 356 artiklan 2 kohdassa säädetään, määrätoimipaikan on säilytettävä passituksen saateasiakirja ja ilmoitettava välittömästi saapumisesta lähtötoimipaikalle käyttäen liitteissä 37/A ja 37/B määriteltyä sanomaa sekä heti tarkastuksen tulosten selvittyä toimitettava ne viipymättä lähtötoimipaikkaan käyttäen kyseisissä liitteissä määriteltyä sanomaa.
2. Lähtötoimipaikalle annettavaa tietoa saapumisesta ei saa käyttää todisteena passitusmenettelyn säännönmukaisuudesta.
388 j artikla
Jos lähtötoimipaikan ja määrätoimipaikan välinen passitustietojen vaihto tapahtuu tietotekniikkaa ja tietoverkkoja käyttäen, tavarat tarkastetaan lähtötoimipaikasta saadun sanoman perusteella."
9) Lisätään tämän asetuksen liitteessä I oleva liite 37/A.
10) Lisätään tämän asetuksen liitteessä II oleva liite 37/B.
11) Lisätään tämän asetuksen liitteessä III oleva liite 38/A.
12) Lisätään tämän asetuksen liitteessä IV oleva liite 45/A.
13) Lisätään tämän asetuksen liitteessä V oleva liite 45/B.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 31 päivästä maaliskuuta 1999. Komission asetuksen (ETY) N:o 2454/93 350 a artiklan ensimmäisen kohdan säännöksiä sovelletaan kuitenkin lähtötoimipaikassa viimeistään siitä lähtien, kun tietokoneistetun passitusmenettelyn käyttö aloitetaan tässä toimipaikassa.
398 artiklan mukaisesti myönnettyjen tämän asetuksen voimaan tullessa voimassa olevien lupien on täytettävä 388 f ja 388 g artiklojen vaatimukset viimeistään 31 päivänä maaliskuuta 2004.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä helmikuuta 1999.

Labels: 3
11